የግብርና ምርቶች ማቀነባበር ላይ የሚሰማሩ ባለሃብቶችን ወደ ክልሉ በመሳብ የገበያ ችግርን ለመፍታት እየተሠራ መሆኑን ርእሰ መሥተዳድሩ አስታወቁ።
የአማራ ክልል ርእሰ መስተዳድር ተመሥገን ጥሩነህ በምእራብ ጎጃም ዞን እየተከናወኑ ያሉ ገበያ ተኮር የግብርና ልማት ተግባራትን ዛሬ ጎብኝተዋል።ከተጎበኙት መካከል በሰሜን ሜጫ ወረዳ የሚገኘው የቢኮሎ ችግኝ ጣብያ አንዱ ነው። ችግኝ ጣብያው አቮካዶና ማንጎን ጨምሮ ሌሎች ገበያ ተኮር የአትክልትና ፍራፍሬ የተሻሻሉ ዝርያዎችን እያባዛ ነው። ወደ ውጭ የሚላኩ ምርቶችን አርሶ አደሮች እንዲያለሙ በማድረግ የኢኮኖሚ ተጠቃሚነታቸውን ለማሳደግ የሚያግዝ እንደሆነም ነው የተገለጸው።